
Parlamentul European,
–	având în vedere poziția în primă lectură a Consiliului (09663/1/2025 – C10‑0251/2025),
–	având în vedere avizul Comitetului Economic și Social European din 13 decembrie 2023[footnoteRef:1], [1:  	JO C, C/2024/1577, 5.3.2024, ELI: http://data.europa.eu/eli/C/2024/1577/oj.] 

–	având în vedere poziția sa în primă lectură[footnoteRef:2] referitoare la propunerea Comisiei prezentată Parlamentului European și Consiliului (COM(2023)0462), [2:  	JO C, C/2025/1032, 27.2.2025, ELI: http://data.europa.eu/eli/C/2025/1032/oj.] 

–	având în vedere articolul 294 alineatul (7) din Tratatul privind funcționarea Uniunii Europene,
–	având în vedere acordul provizoriu aprobat de comisia competentă în temeiul articolului 75 alineatul (4) din Regulamentul său de procedură,
–	având în vedere articolul 68 din Regulamentul său de procedură,
–	având în vedere recomandarea pentru a doua lectură a Comisiei pentru piața internă și protecția consumatorilor (A10-0227/2025),
1.	aprobă poziția Consiliului în primă lectură;
2.	ia act de declarația Comisiei anexată la prezenta rezoluție, care va fi publicată în seria C a Jurnalului Oficial al Uniunii Europene;
3.	constată că actul este adoptat în conformitate cu poziția Consiliului;
4.	încredințează Președintei sarcina de a semna actul împreună cu Președinta Consiliului, în conformitate cu articolul 297 alineatul (1) din Tratatul privind funcționarea Uniunii Europene;
5.	încredințează Secretarului General sarcina de a semna actul, după ce s-a verificat îndeplinirea corespunzătoare a tuturor procedurilor, și de a asigura, de comun acord cu Secretarul General al Consiliului, publicarea sa în Jurnalul Oficial al Uniunii Europene;
6.	încredințează Președintei sarcina de a transmite Consiliului și Comisiei, precum și parlamentelor naționale poziția Parlamentului.

DECLARAȚIE A COMISIEI CU OCAZIA ADOPTĂRII REGULAMENTULUI (UE) 2025/2509
[bookmark: _Hlk196383635]Comisia evaluează periodic și sistematic prezența substanțelor chimice periculoase în jucării, ținând seama de dovezile științifice disponibile, în vederea adaptării valorilor-limită sau a condițiilor pentru prezența anumitor substanțe chimice sau amestecuri de substanțe chimice în jucării în conformitate cu articolul 46 din Regulamentul (UE) 2025/2509 privind siguranța jucăriilor. În acest scop, Comisia va solicita un aviz din partea Agenției Europene pentru Produse Chimice cu privire la siguranța nitrozaminelor și a substanțelor nitrozabile din jucării, având în vedere expunerea globală, în termen de 12 luni de la intrarea în vigoare a prezentului regulament. În același scop, Comisia va solicita un aviz din partea Agenției Europene pentru Produse Chimice cu privire la siguranța plumbului, cadmiului, mercurului și a cromului vi în jucării, având în vedere expunerea globală, în termen de 24 de luni de la intrarea în vigoare a prezentului regulament.

